Căutarea binară

Se folosește pentru a căuta un element într-un vector ordonat

Etape (pentru a căuta un element x într-un vector ordonat crescător):
1) Valoarea căutată ( x ) este comparată cu cea a elementului din mijlocul listei. Dacă este egală cu cea a acestui element, algoritmul se termină.
2) Dacă este mai mare decât valoare din mijloc, algoritmul se reia, de la prima poziței din dreapta mijlocului listei până la sfârșit
3) Dacă este mai mică decât valoarea din mijloc, algoritmul se reia pentru elementele de la începutul listei până la mijloc
-Etapele 2) și 3) se reiau pentru fiecare subvector obținut până când este găsit elementul (dacă se află în vector) sau până în momentul când vectorul inițial a fost “fragmentat” în “subvectori” formați dintr-un singur element și tot nu a fost găsit. Deoarece, într-un “subvector” nu putem avea mai puțin de un element (cu informație utilă care să poată fi comparată cu x), căutarea se finalizează fără a găsi elementul căutat. 

Cod sursă:
/// Cautare binara cu initializarea vectorului in sectiunea declarativa
#include <iostream>
using namespace std;
int i,n,V[11]={2,3,5,6,7,10,12,17,21,22,40};
int st,dr,mij,x;
int main()
{   n=10; /// Sunt 10 elemente in vector
    cout <<"Dati elementul de cautat, x = ";
    cin>>x;
    st=0; /// initial primul element este pe pozitia 0
    dr=n-1; /// ultimul element este pe pozitia 9 (adica n-1)
    while (st<=dr) /// cat timp avem minimum 1 element in subvectorul curent
    {
        mij=(st+dr)/2; /// determin mijlocul vectorului
        if (V[mij]==x)
        {
            cout<<x<<" a fost gasit pe pozitia "<<mij;
            return 0;
        }
        else if (x<V[mij]) /// tb. sa-l caut in subvectorul stang
            dr=mij-1;
         else /// cazul: (x>V[mij]), deci tb. sa-l caut in subvectorul drept
             st=mij+1;
    }
    cout<<x<<" nu a fost gasit ";
    return 0;
}
[bookmark: _GoBack]Temă: Implementați un program care construiește în memorie un vector care să memoreze primele 50.000.000 de numere naturale divizibile cu 3. Programul va citi un număr întreg x de la tastatură (care se află printre numerele din vector), îl va căuta în vector folosind mai întâi căutarea secvențială (compararea cu fiecare element) iar apoi căutarea binară.
Analizați 3 situații:
a) x = 3
b) x =75.000.000
c) x = 135.000.000
Programul va scrie în fișierul date.out, pe  prima linie, separate cu spațiu între ele 3 valori numerice reprezentând numărul de comparații efectuat pentru a căuta cele 3 valori în cazul căutării secvențiale. Pe a doua linie a fișierului, programul va scrie separate cu spațiu între ele alte 3 valori numerice reprezentând numărul de comparații efectuat pentru căutarea celor 3 valori în cazul căutării binare.
Analizați și timpul de execuție obținut pentru fiecare căutare (vor fi analizate separat: mai întâi căutarea secvențială, apoi cea binară).



